## Uredba o osnivanju Hrvatske akreditacijske agencije

### NN 158/2004 (15.11.2004.), Uredba o osnivanju Hrvatske akreditacijske agencije

# VLADA REPUBLIKE HRVATSKE

2748

Na temelju članka 4. stavka 1.
Zakona o akreditaciji (»Na­rod­ne novine«, broj 158/2003), Vlada Republike
Hrvatske je na sjednici održanoj 27. listopada 2004. godine donijela

## UREDBU

### o osnivanju Hrvatske akreditacijske agencije

OsnivaČ i ime ustanove

Članak 1.

Ovom Uredbom Republika Hrvatska
osniva javnu ustanovu za obavljanje poslova i zadataka nacionalne službe za
akreditaciju.

Ustanova iz stavka 1. ovog
članka osniva se pod nazivom: Hrvatska akreditacijska agencija (u daljnjem
tekstu: HAA).

Naziv Hrvatske akreditacijske
agencije na engleskom jeziku je Croatian Accreditation Agency.

Skraćeni naziv ustanove je: HAA.

Sjedište HAA-a je u Zagrebu.

Članak 2.

HAA ima svojstvo pravne osobe, s
pravima i obvezama propisanim zakonom, ovom Uredbom i Statutom Hrvatske
akreditacijske agencije.

HAA se upisuje u sudski
registar.

Članak 3.

Unutarnji ustroj HAA pobliže se
uređuje Statutom.

Djelatnost
Hrvatske akreditacijske agencije

Članak 4.

Djelatnost HAA obuhvaća poslove
i zadatke koji su utvrđeni Zakonom o akreditaciji, ovom Uredbom i Statutom, i
to:

 1. akreditiranje ispitnih
i umjernih laboratorija;

 2. akreditiranje pravnih i
fizičkih osoba za potvrđivanje/certifikaciju proizvoda, sustava upravljanja i
osoblja;

 3. akreditiranje pravnih i
fizičkih osoba koje obavljaju teh­nič­ki nadzor ili slične radnje;

 4. druga ocjenjivanja ili
potvrđivanja osposobljenosti za provođenje postupaka ocjenjivanja sukladnosti,
uključujući utvrđivanje ispunjavanja zahtjeva za ocjenjivanje sukladnosti u
skladu s propisima za ocjenjivanje sukladnosti za pravne ili fizičke osobe;

 5. osigurava za tijela
državne uprave informacije potrebne za djelotvorno provođenje politike
akreditacije u području ocjene sukladnosti;

 6. surađuje s europskom
akreditacijom i drugim tijelima Europske unije u području akreditacije, osobito
u procesu približavanja i priključenja i zaključuje sporazume u području akreditacije;

 7. surađuje s međunarodnim
tijelima, institucijama i udrugama te zaključuje sporazume u području
akreditacije;

 8. surađuje s pravnim i
fizičkim osobama u području akreditacije;

 9. promiče akreditaciju i
provodi izobrazbu u području akreditacije;

10. objavljuje upute, preporuke
i druge stručne publikacije u području akreditacije.

HAA obavlja i druge poslove
utvrđene Statutom.

Djelatnosti HAA-a ne obavljaju
se radi stjecanja dobiti.

Ustroj
i tijela Hrvatske akreditacijske agencije

Članak 5.

Tijela HAA-a su Upravno vijeće i
ravnatelj.

Članak 6.

Upravno vijeće upravlja HAA-om.

Upravno vijeće donosi statut,
akt o unutarnjem ustroju i načinu rada, akt o raspodjeli plaća djelatnika,
program rada i razvoja, nadzire njihovo izvršavanje, odlučuje o financijskom
planu i godišnjem obračunu, predlaže promjenu djelatnosti i statusne promjene,
daje Vladi Republike Hrvatske i ravnatelju HAA-a prijedloge i mišljenja o
pojedinim pitanjima, te donosi odluke i obavlja i druge poslove određene ovom
Uredbom i Statutom.

Upravno vijeće ima predsjednika
i četiri člana koje imenuje Vlada Republike Hrvatske na vrijeme od četiri
godine.

Vlada Republike Hrvatske može
razriješiti predsjednika i čla­no­ve Upravnog vijeća i prije isteka vremena na
koje su imenovani.

Upravno vijeće donosi odluke
većinom glasova svojih članova.

Predsjednik i članovi Upravnog
vijeća imaju pravo na naknadu troškova za svoj rad u skladu s općim aktima
HAA-a.

Članak 7.

Voditelj HAA-a je ravnatelj.
Ravnatelja imenuje i razrješuje Vlada Republike Hrvatske, u skladu sa zakonom i
statutom.

Ravnatelj predstavlja i zastupa
HAA, organizira i vodi poslovanje HAA-a, poduzima sve pravne radnje u ime i za
račun HAA-a, zastupa ga u svim postupcima pred sudovima, upravnim i drugim
državnim tijelima te pravnim osobama s javnim ovlastima, izvršava odluke
Upravnog vijeća, obavlja i druge poslove utvrđene ovom Uredbom i Statutom te je
odgovoran za zakonitost rada HAA-a.

Članak 8.

Ravnatelj HAA-a ima zamjenika te
jednog ili više pomoć­nika koje imenuje i razrješuje Upravno vijeće na
prijedlog ravnatelja.

Zamjenik zamjenjuje ravnatelja u
okviru ovlasti ravnatelja i na njega se odgovarajuće primjenjuju odredbe članka
7. stavka 2. ove Uredbe.

Članak 9.

Stručni rad u HAA-u obavlja se u
unutarnjim ustrojbenim jedinicama, a vode ga stručni voditelji ustrojbenih
jedinica.

Stručne voditelje iz stavka 1.
ovog članka imenuje i razrje­šuje ravnatelj HAA‑a.

Članak 10.

Ravnatelj HAA-a ne može bez
odobrenja Upravnog vijeća sklapati pravne poslove o otuđenju ili opterećenju nekretnina.

Ravnatelj ne može bez posebne
ovlasti Upravnog vijeća nastupati kao druga ugovorna strana i sa HAA-om
sklapati ugovore u svoje ime ili za svoj, ili račun drugih osoba, ili u ime i
za račun drugih osoba.

Ravnatelj, bez posebne ovlasti
Upravnog vijeća, može dati punomoć stručnom voditelju unutarnje ustrojbene
jedinice ili drugoj osobi da zastupaju HAA u pravnom prometu, i to u granicama
svojih ovlasti, a u skladu s odredbama zakona kojima se uređuju obvezni odnosi.

Statutom HAA određuju se
ograničenja glede stjecanja, opterećivanja i otuđivanja nekretnina i druge
imovine HAA, kao i vrijednost pravnih poslova za koje je potrebna suglasnost
Vlade Republike Hrvatske.

Imovina
Hrvatske akreditacijske agencije

Članak 11.

Sredstva
za rad HAA-a čine:

1.
sredstva iz državnog proračuna;

2.
sredstva ostvarena obavljanjem usluga HAA-a;

3.
sredstva iz drugih izvora;

4.
nekretnine i pokretnine preuzete od Državnog zavoda za normizaciju i
mjeriteljstvo.

Članak
12.

Sredstva
za djelatnost HAA-a iz članka 4. stavka 1. točke 1. do 7. i sredstva za
članarine HAA-a u međunarodnim i europskim organizacijama za akreditaciju
osiguravaju se u proračunu Repub­like Hrvatske. Sredstva iz proračuna Republike
Hrvatske HAA-a će ostvarivati na temelju odobrenoga godišnjeg programa rada.

Članak
13.

HAA
odgovara za svoje obveze cijelom svojom imovinom.

Republika
Hrvatska solidarno i neograničeno odgovara za obveze HAA-a.

HAA
svoju djelatnost ne obavlja radi stjecanja dobiti. Ako HAA u obavljanju svoje
djelatnosti ostvari dobit, ta se dobit upotrebljava isključivo za obavljanje i
razvoj djelatnosti HAA-a.

Ako
HAA u obavljanju svoje djelatnosti iskaže gubitak, od­lu­ku o načinu snošenja
gubitka donosi Vlada Republike Hrvat­ske na prijedlog Upravnog vijeća.

Članak
14.

Nadzor
nad zakonitošću rada HAA-a i općim aktima obavlja ministarstvo nadležno za
poslove znanosti.

OpĆi
akti Hrvatske akreditacijske agencije

Članak
15.

Statut
HAA-a donosi Upravno vijeće uz suglasnost Vlade Republike Hrvatske.

Statutom
HAA-a pobliže će se urediti ustroj, ovlasti, način rada i odlučivanja pojedinih
tijela HAA-a, međusobna prava i obveze osnivača i HAA-a te druga pitanja od
značenja za obav­ljanje poslova HAA-a.

Statut
HAA-a donijet će Upravno vijeće u roku 30 dana od imenovanja članova Upravnog
vijeća.

Statut
i drugi opći akti HAA-a moraju biti u skladu sa Zakonom i ovom Uredbom.

Javnost
rada Hrvatske akreditacijske agencije

Članak
16.

Rad
Hrvatske akreditacijske agencije je javan.

O
javnosti rada HAA-a skrbi ravnatelj.

Upravno
vijeće HAA-a jedanput godišnje podnosi izvješće Vladi Republike Hrvatske o
svome radu.

PoČetak
rada Hrvatske akreditacijske agencije

Članak 17.

Do imenovanja ravnatelja HAA-a,
pripremu za početak rada ustanove te podnošenje prijave za upis u sudski
registar obavit će privremeni ravnatelj HAA-a.

Vlada Republike Hrvatske
imenovat će privremenog ravnatelja HAA-a u roku 15 dana od dana stupanja na
snagu ove Uredbe.

Vlada Republike Hrvatske
imenovat će predsjednika i članove Upravnog vijeća HAA-a u roku 30 dana od dana
stupanja na snagu ove Uredbe.

Prijelazne
i zavrŠne odredbe

Članak 18.

Prostorije za rad Hrvatske
akreditacijske agencije osiguravaju se u Zagrebu, u Ulici grada Vukovara 78.

Hrvatska
akreditacijska agencija preuzima od Državnog zavoda za normizaciju i
mjeriteljstvo materijalna sredstva i opremu.

Raspodjela
prostorija za rad, materijalnih sredstava i opreme obavit će se u skladu s
posebno izrađenim elaboratom o diobi.

Elaborat
o diobi izradit će se do 31. prosinca 2004. godine.

Članak
19.

Hrvatska
akreditacijska agencija preuzima od Državnog zavoda za normizaciju i
mjeriteljstvo djelatnike koji su zatečeni u obavljaju poslova akreditacije na
dan 31. prosinca 2004. godine.

Stupanje
na snagu uredbe

Članak 20.

Ova Uredba stupa na snagu osmog
dana od dana objave u »Narodnim novinama«.

Klasa: 023-03/04-01/40

Urbroj: 5030115-04-1

Zagreb, 27. listopada 2004.

Predsjednik
**dr. sc.** **Ivo Sanader**, v. r.

Uredba, NN 158/2004-2748